|  |  |
| --- | --- |
| Fiskå skoleRektor |  |

|  |
| --- |
| Medlemmer |

 Kristiansand, 12. april 2023

**Referat fra møte i samarbeidsutvalget og skolemiljøutvalg onsdag 12.04.23**

Samarbeidsutvalget og miljøutvalget ved Fiskå skole hadde møte på personalrommet

Kl. 17:30 onsdag den 12.04.23

**Til stede:** Kjetil Bjørnhom, Wenche Drange, Jens Magnus Jensen, Oskar S. Pettersen, Isak Ravnevand og Oddvar Vik

**Forfall:** Helen Snø Greenwood og Jørgen Pettersen

**Saksliste:**

**07/23 Godkjenning av møteinnkalling**

* Ingen merknader

**08/23 Orientering - info fra elevene**

* Neste uke skal elevene ha temauke.
	+ Pyjamasdag for å «varme opp» klassene
	+ «After ski» for å få med noen av de som ikke gidder
	+ «Mafia dag» for en avslutning og finale
	+ Småpremier hver dag for kreativitet og engasjement
* Elevene ønsker å ha bomberommet enda mere åpent. Utfordringen er å ha nok vakter. Når våren kommer, kan vi være ute. Biblioteket fungerer bra
* På 10 trinn er det litt stress pga kommende eksamen. Første ordentlige test som man møter i skolesystemet.
* Det er vår og det blir lysere, og stemningen er litt mere oppe
* Gøy med ballet, noen få utfordringer, men veldig gøy. Noen elever forsvant litt tidlig utover kvelden.

**09/23 Orientering – info fra FAU**

* Skryt til elevene for å ta et oppgjør med oppvekstutvalget når det gjelder seksualundervisning i skolen.
* Ventilasjonssaken er en infosaksak som går sin gang. I løpet av sommeren skal ventilasjonssystemet bli utbedret.
* Møte med fritidsetaten for å se hva som kan gjøres for ungdom i Vågsbygd. Det oppleves at Fiskå er bedre stilt når det gjelder deltakelse i fritidsaktiviteter. Derfor settes støtet inn der det trengs mest. Sannsynligvis vil det komme noe kommunalt for midtre Vågsbygd. Karuss skole er greit innrettet til dette.
* Har lyst til å bidra til «Fiskåeleven». Hva er Fiskå foreldrene. FAU- leder er blitt medlem i KOMFUG.
* FAU skal ha møte i neste uke.
* Elevene hadde et spørsmål rundt foreldreengasjementet. Er dette blitt lavere etter korona? Er det en utfordring at alle ikke kommer? FAU opplever at på Fiskå møter foreldrene opp. Litt forskjell på barneskole i forhold til ungdomsskolen. Det er naturlig at foreldrene lar ungdommen få prøve seg mer og stå på egne bein. Mange foreldre er også med i idrettslag og andre organisasjoner.

**10/23 Orientering - info fra lærere og andre ansatte**

* Vi har hatt 1. års lektor studenter og der er lærerikt å være praksislærer. Fint å kunne være med å utdanne nye lærere
* Letter når det blir lysere i værer, men det er travelt og det er enkeltsaker som preger skolen. Godt å merke at vi er et kollegie og står sammen.
* Onsdag før påske var hele kollegiet ute og spiste sammen. Fin ting å gjøre for å holde det gode miljøet..
* Jobber med «Fiskåeleven» (engasjert, trygg, respektfull og praktisk). Vi prioritere noen få punkt innenfor hvert emne som kan iverksettes til høsten. Det kommer fram mange spennende forslag. Mobilfri skole diskuteres og hvordan det kan løses på en god måte for alle. Et annet forslag er å invitere de nye elevene og la årets 10. klassinger fortelle om Fiskå skole for 7. klasse på Vågsbygd.
* Alle klasser har hatt utviklingssamtaler. Vi har klart å holde oss til arbeidsavtalen og ikke gå utover kveldstid pga økonomi.

**11/23 Orientering fra rektor**

* Økonomi
	+ Har som mål å holde tildelt budsjett
* Oppvekstutvalget
	+ Rektor ble bedt om å orientere om utfordringene i skolen både økonomisk og ellers.
* Sykefravær
	+ Vi har noen sykemeldte, men har ikke en høy prosent.
* Satsingsområder
	+ Vi jobber med «Fiskåeleven». Oppleves positivt å ha et tema som alle kan samles rundt.

**12/23 Eventuelt**

* Neste møte blir 6. juni 17:30

Med hilsen

|  |  |
| --- | --- |
| Oddvar vik |  |
| Rektor |  |